**Grozījumi Autoceļu lietošanas nodevas likumā**

Izdarīt Autoceļu lietošanas nodevas likumā (Latvijas Republikas Saeimas un Ministru Kabineta Ziņotājs, 2009, 2., 15. nr.; Latvijas Vēstnesis, 2010, 206. nr.; 2013, 194., 232. nr.; 2014, 123., 214. nr.; 2016, 241. nr.; 2017, 156. nr.; 2019, 75. nr.; 2020, 85A. nr.) šādus grozījumus:

1. Papildināt likumu ar 8.1 pantu šādā redakcijā:

"**8.1 pants. Pārrobežu informācijas apmaiņa par nodevas maksāšanas pārkāpumiem**

1. Lai veicinātu valsts galveno un reģionālo autoceļu uzturēšanu un attīstību, kā arī videi draudzīgāku transportlīdzekļu izmantošanu un identificētu ārvalstu transportlīdzekļu īpašniekus (turētājus, valdītājus) un vadītājus, tiek veikta pārrobežu informācijas apmaiņa par nodevas maksāšanas pārkāpumiem.
2. Iestādes, kuru kompetencē ir nodevas maksāšanas pārkāpumu izmeklēšana un izskatīšana, ir tiesīgas ar Iekšlietu ministrijas Informācijas centra starpniecību piekļūt citas Eiropas Savienības dalībvalsts transportlīdzekļu reģistrācijas datiem par transportlīdzekli un tā īpašnieku (turētāju, valdītāju). Tehnisku iespēju minētajām iestādēm piekļūt citas Eiropas Savienības dalībvalsts transportlīdzekļu reģistrācijas datiem par transportlīdzekli un tā īpašnieku (turētāju, valdītāju) nodrošina Iekšlietu ministrijas Informācijas centrs.
3. Citā Eiropas Savienības dalībvalstī reģistrēta transportlīdzekļa īpašnieku (turētāju, valdītāju) vai vadītāju, ar kura transportlīdzekli izdarīts nodevas maksāšanas pārkāpums, par izdarīto nodevas maksāšanas pārkāpumu informē tās valsts valodā, kas lietota minētā transportlīdzekļa reģistrācijas dokumentā, vai vienā no tās valsts oficiālajām valodām, kurā reģistrēts minētais transportlīdzeklis.
4. Kārtību, kādā ar citām Eiropas Savienības dalībvasltīm veicama apmaiņa par nodevas maksāšanas pārkāpumiem, kā arī apmaiņai paredzētās informācijas apjomu par transportlīdzekli un tā īpašnieku (turētāju, valdītāju) un vadītāju nosaka Ministru kabinets."

2. Papildināt pārejas noteikumus ar 5.punktu šādā redakcijā:

"5. Šā likuma 8.1 pants stājas spēkā 2021. gada 19. oktobrī."

3. Papildināt informatīvo atsauci uz Eiropas Savienības direktīvām ar 4. punktu šādā redakcijā:

"4) Eiropas Parlamenta un Padomes 2019. gada 19. marta direktīvas (ES) 2019/520 par ceļu lietotāju nodevu elektroniskās iekasēšanas sistēmu savstarpēju izmantojamību un informācijas par ceļu lietošanas maksu nesamaksāšanu pārrobežu apmaiņas veicināšanu Savienībā (pārstrādātā redakcija) (Dokuments attiecas uz EEZ)."

Ministru prezidents A. K. Kariņš

Satiksmes ministrs T. Linkaits

Iesniedzejs:

Satiksmes ministrs T. Linkaits

Vīza:

Valsts sekretāre I. Stepanova